AIŠKINAMASIS RAŠTAS

Dėl pritarimo Molėtų rajono savivaldybės švietimo įstaigų 2020 m. veiklos ataskaitoms

1. **Parengto tarybos sprendimo projekto tikslai ir uždaviniai:**

Savivaldybės tarybai teikiamos 2020 m. švietimo įstaigų veiklos ataskaitos. Ataskaitas parengė 12 rajono savivaldybės švietimo įstaigų. Švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis, todėl pateikiama pirmoji šių ataskaitų dalis „Strateginio plano ir metinio veiklos plano įgyvendinimas“. Įstaigos savo užsibrėžus tikslus pasiekė iš dalies, kadangi karantino paskelbimas iškėlė naujų iššūkių, susijusių su nuotolinio, mišraus ugdymo organizavimo būdų įvedimu, mokinių ir pedagogų saugumo užtikrinimu.

Tikslas – pritarti Savivaldybės švietimo įstaigų veiklos ataskaitoms.

1. **Siūlomos teisinio reguliavimo nuostatos:**

Priėmus tarybos sprendimą, bus įgyvendinti Lietuvos Respublikos vietos savivaldos įstatymo 16 straipsnio 2 dalies 19 punktu, Lietuvos Respublikos švietimo įstatymo 59 straipsnio 8 dalies 10 punktu ir Molėtų rajono savivaldybės tarybos veiklos reglamento 220 punktu nustatyti reikalavimai ir pritarta Savivaldybės švietimo įstaigų ataskaitoms.

1. **Laukiami rezultatai:**

Aptarti ir įvertinti Savivaldybės švietimo įstaigų pasiekimai ir tobulintinos veiklos sritys.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**